नफरत निकालकर भाईचारे को मजबूत करें : शाही इमाम
लुधियाना|दिलों सेनफरत निकालकर आपसी भाईचारे को मजबूत कीजिए। सच्चा मुसलमान वही है, जो हजरत मुहम्मद (सअ.) साहिब के बताए हुए रास्ते पर चले। वीरवार को यहां फील्डगंज स्थित जामा मस्जिद में बारह वफात के ऐतिहासिक दिन के मौके पर हुए जलसे में पंजाब के शाही इमाम मौलाना हबीब-उर-रहमान सानी लुधियानवी ने यह नसीहत दी। उन्होंने कहा कि रबी-उल-अव्वल के महीने में जहां पैगम्बर-ए-इस्लाम हजरत मुहम्मद (सअ.) साहिब इस दुनिया में तशरीफ लाए, वहीं 12 रबी-उल-अव्वल के दिन ही 63 साल तक संसार में इंसानियत को प्यार-मुहब्बत, आपसी भाईचारे का पाठ पढ़ाकर अल्लाह तआला के पास वापिस चले गए। यही वजह है कि आज के दिन मुसलमान खुशी या गम के तौर पर नहीं मनाते, बल्कि आज के दिन अपने प्यारे नबी हजरत मुहम्मद (सअ.) साहिब को याद करते हुए उनकी दी शिक्षाओं के अनुसार अपना जीवन बिताने का संकल्प दोहराते हैं।
hin_Deva hin_Deva